CELEX: 32012D0065
Language: bg
Date: 2012-02-02 00:00:00
Title: 2012/65/ЕС: Решение за изпълнение на Комисията от 2 февруари 2012 година относно одобряването на Руския морски корабен регистър като класификационна организация за плавателни съдове по вътрешни водни пътища (нотифицирано под номер C(2012) 429)  текст от значение за ЕИП

4.2.2012   
            
            
               BG
            
            
               Официален вестник на Европейския съюз
            
            
               L 33/7
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 2 февруари 2012 година
   относно одобряването на Руския морски корабен регистър като класификационна организация за плавателни съдове по вътрешни водни пътища
   (нотифицирано под номер C(2012) 429)
   (текст от значение за ЕИП)
   (2012/65/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/87/ЕО на Европейския парламент и на Съвета от 12 декември 2006 г. за установяване на техническите изисквания за плавателни съдове по вътрешни водни пътища и за отмяна на Директива 82/714/ЕИО на Съвета (1), и по-специално член 10, параграф 1 и част II от приложение VII към нея,
   след консултации с комитета, създаден съгласно член 7 от Директива 91/672/ЕИО на Съвета от 16 декември 1991 г. относно взаимното признаване на национални свидетелства за капитани на речни кораби за превоз на стоки и пътници по вътрешни водни пътища (2),
   като има предвид, че:
   
               (1)
            
            
               С писмо от 25 февруари 2009 г. Унгария подаде заявление до Комисията за одобряване на Руския морски корабен регистър (наричан по-нататък „РК“) като класификационна организация по смисъла на горепосочената директива. РК има филиал в Будапеща (Унгария).
            
         
               (2)
            
            
               В подаденото заявление Унгария представи информацията и документацията, необходими за удостоверяване, че критериите за одобрение са изпълнени.
            
         
               (3)
            
            
               През април 2009 г. на съвместната среща на експертите от държавите-членки на Европейския съюз и Централната комисия за корабоплаване по река Рейн (наричана по-нататък „ЦККР“) беше организирано изслушване относно техническите изисквания за плавателни съдове по вътрешни водни пътища, по време на което унгарските органи и РК направиха изложения.
            
         
               (4)
            
            
               Бяха проведени консултации със секретариата на ЦККР, както е посочено в част II, точка 4 от приложение VII към Директива 2006/87/ЕО.
            
         
               (5)
            
            
               Комисията направи оценка на изпълнението от страна на РК на критериите по част I от приложение VII към Директива 2006/87/ЕО и стигна до извода, че РК отговаря на посочените критерии,
            
         ПРИЕ НАСТОЯЩОТО РЕШЕНИЕ:
   Член 1
   РК се одобрява като класификационна организация съгласно член 10 от Директива 2006/87/ЕО.
   Член 2
   Адресати на настоящото решение са държавите-членки, които имат вътрешни водни пътища, както е посочено в член 1, параграф 1 от Директива 2006/87/ЕО, и Руският морски корабен регистър, филиал в Унгария, 1 Marcius 15 ter, 1056 Budapest, Унгария.
   
      Съставено в Брюксел на 2 февруари 2012 година.
      
         
            За Комисията
         
         Siim KALLAS
         
            Заместник-председател
         
      
   
   
      (1)  ОВ L 389, 30.12.2006 г., стр. 1.
   
      (2)  ОВ L 373, 31.12.1991 г., стр. 29.